Archontophoenix cunninghamiana

() —  aləminin  dəstəsinin  fəsiləsinin  cinsinə aid bitki növü.

 Arealı 
Avstraliyanın Yeni Cənubi Uels və Kvinslend bölgələrinin şərq sahillərinə endemikdir.

 Təsviri 
Tək gövdəli olub, 30 m hündürlüyə qədər və 30 sm diametrə çata bilir. Tac gövdəsi təxminən 140 sm uzunluğunda olub, yaşıl və ya bənövşəyi-yaşıl rəngdədir.  Tac təxminən 9-12 yarpaqdan (və ya budaqdan) ibarətdir, hər biri təxminən 4–4,5 m uzunluğundadır və təxminən 90 cüt yarpaqcıqdan ibarətdir.  Yarpaqların distal ucunda yerləşən yarpaqcıqlar adətən yarım burulmuş olur ki, bu da onları daha çox şaquli vəziyyətdə saxlayır. Yarpaqcıqların ölçüsü maksimum 100 sm uzunluqda və 10 sm enindədir. 

Çiçəkləri çəhrayı, yasəmən və ya bənövşəyi rəngdədir. Erkək çiçəkləri maksimum 6 mm uzunluqda, dişi çiçəkləri isə təxminən 5 mm uzunluğunda olur.

Yuvarlaq meyvəsi təxminən 10–15 mm diametrində olan bir çəyirdəyə çevrilir. Meyvələr yetişdikdə parlaq qırmızı rəngdə olur və tək toxum ehtiva edir.

 Taksonomiyası 
Bu növ ilk dəfə 1858-ci ildə alman botaniki Herman Vendland (Hermann Wendland) tərəfindən təsvir edilmiş və ona Ptychosperma cunninghamianum adı verilmişdir. 17 il sonra Vendlendin həmvətəni Karl Qeorq Oskar Drud (Carl Georg Oscar Drude) ilə birlikdə bu təsviri nəzərdən keçirərək növə hazırkı kombinasiyanı vermişdir. 

 Etimologiyası 
Cinsin adı qədim yunan dilində “arxon” (ἄρχων) sözündən götürülüb, "başçı" və ya "hakim" mənasını verir. Bu ad Vendland və Drud tərəfindən bu palmaların "kral əzəmətini" vurğulamaq üçün yaradılmışdır. “Cunninghamiana” növ epiteti isə Vendland tərəfindən ingilis botanik Allan Kanningemin şərəfinə adlandırılmışdır.

 Ekologiyası 
Onun yarpaqları həşəratlar və ya gəmiricilər kimi makrofauna üçün yuva mühiti yaratmır, buna görə də şəhər mühitləri üçün uyğun bir ağac hesab edilir. Avstraliyaya son buz dövründə okean səviyyəsinin azalması nəticəsində 45,000 il əvvəl yaranmış quru körpüsü vasitəsilə gəliblər, lakin ehtimal olunan "doğma" mühiti qədimdə İndoneziya olub.

Bu növ dekorativ bitki kimi istifadə edildiyi bir çox ərazidə zərərli alaq otuna çevrilmişdir. 

ABŞ-da bu palma San Luis Obispodan Meksika sərhədinə qədər və Mərkəzi, həmçinin Cənubi Florida böyük hissəsində geniş şəkildə becərilir.

 Sinonimləri 
 Homotipik sinonimləri 



 Heterotipik sinonimləri 




 İstinadlar 

 Xarici keçidlər 
 Australasian Virtual Herbarium-da — xəritəsinə bax
 iNaturalist-də observatoriyasına bax
 Flickriver-da — şəkillərinə bax
 Vendlendin orijinal təsviri Ptychosperma cunninghamianum üçün Biomüxtəliflik İrs Kitabxanasında 

 Həmçinin bax 

Kateqoriya:Dekorativ ağaclar
Kateqoriya:Avstraliya ağacları
Kateqoriya:1875-ci ildə təsvir edilən bitkilər
Kateqoriya:Qırmızı kitaba görə az qayğı tələb edən növlər